**ისლამური თანამშრომლობის ორგანიზაცია**, შემოკლებით **ითო** (OIC; არაბ. منظمة التعاون الإسلامي) — საერთაშორისო ორგანიზაცია, რომელიც დაარსდა 1969 წელს, შედგება 57 წევრი ქვეყნისგან. ორგანიზაცია თვითგანსაზღვრებით არის „მუსლიმური სამყაროს კოლექტიური ხმა, რომელიც საერთაშორისო მშვიდობისა და ჰარმონიის დამყარების სულისკვეთებით მუსლიმური სამყაროს ინტერესებს იცავს".

ითო-ს მუდმივი დელეგაციები ჰყავს გაეროსა და ევროკავშირში. ორგანიზაციის ოფიციალური ენებია: არაბული, ფრანგული და ინგლისური.

მიზნები
-------

ორგანიზაციის მიზანია ისლამური სოციალური და ეკონომიკური ღირებულებების შენარჩუნება; სოლიდარობის გაზრდა წევრ სახელმწიფოებს შორის; სოციალურ, ეკონომიკურ, კულტურულ, სამეცნიერო და პოლიტიკურ სივრცეებში თანამშრომლობის გაზრდა; საერთაშორისო მშვიდობისა და უსაფრთხოების დაცვა და განათლების დონის ამაღლება, კერძოდ მეცნიერებისა და ტექნოლოგიების კუთხით.

ითო-ს ემბლემაზე გამოსახულია სამი ძირითადი ელემენტი, რომლებიც ორგანიზაციის ხედვასა და მიზნებს განსაზღვრავენ, ესენია: ქააბა, გლობუსი და ნახევარმთვარე.

1990 წლის 5 აგვისტოს ორგანიზაციამ მიიღო ისლამში ადამიანთა უფლებათა კაიროს დეკლარაცია, როგორც სახელმძღვანელო წევრი ქვეყნებისთვის ადამიანის უფლებათა დაცვის საკითხებში. დეკლარაცია შესაბასობაში მოდის შარიათთან და ყურანის სამართალთან.

2008 წლის მარტში ითო-მ თავისი წესდების ოფიციალური რევიზია ჩაატარა. შესწორებული წესდება ითვალისწინებს ადამიანის უფლებათა და ფუნდამენტურ თავისუფლებათა დაცვის გაზრდას წევრ სახელმწიფოებში. ამასთანავე ორგანიზაციამ მხარდაჭერა გამოუცხადა გაეროს წესდებას და საერთაშორისო სამართალს.

წევრი სახელმწიფოები
-------------------

ისლამური თანამშრომლობის ორგანიზაციის წევრია 57 სახელმწიფო. მათ შორის 56, პალესტინის გარდა, გაეროს წევრი სახელმწიფოცაა. 

2018 წლის მონაცემებით, ორგანიზაციის წევრ სახელმწიფოთა მოსახლეობის საერთო რიცხვი 1.9 მილიარდს აღემატება. 

### აფრიკა

* ალჟირის დროშა ალჟირი
* ბენინის დროშა ბენინი
* ბურკინა-ფასოს დროშა ბურკინა-ფასო
* კამერუნის დროშა კამერუნი
* ჩადის დროშა ჩადი
* კომორის კუნძულების კავშირის დროშა კომორის კუნძულების კავშირი
* ჯიბუტის დროშა ჯიბუტი
* ეგვიპტის დროშა ეგვიპტე
* გაბონის დროშა გაბონი
* გამბიის დროშა გამბია
* გვინეის დროშა გვინეა
* გვინეა-ბისაუს დროშა გვინეა-ბისაუ
* კოტ-დ’ივუარის დროშა კოტ-დ’ივუარი
* ლიბიის დროშა ლიბია
* მალის დროშა მალი
* მავრიტანიის დროშა მავრიტანია
* მაროკოს დროშა მაროკო
* მოზამბიკის დროშა მოზამბიკი
* ნიგერის დროშა ნიგერი
* ნიგერიის დროშა ნიგერია
* სენეგალის დროშა სენეგალი
* სიერა-ლეონეს დროშა სიერა ლეონე
* სომალის დროშა სომალი
* სუდანის დროშა სუდანი
* ტოგოს დროშა ტოგო
* ტუნისის დროშა ტუნისი
* უგანდის დროშა უგანდა

### აზია

* ავღანეთის დროშა ავღანეთი
* აზერბაიჯანის დროშა აზერბაიჯანი
* ბაჰრეინის დროშა ბაჰრეინი
* ბანგლადეშის დროშა ბანგლადეში
* ბრუნეის დროშა ბრუნეი
* ინდონეზიის დროშა ინდონეზია
* ირანის დროშა ირანი
* ერაყის დროშა ერაყი
* იორდანიის დროშა იორდანია
* ყაზახეთის დროშა ყაზახეთი
* ქუვეითის დროშა ქუვეითი
* ყირგიზეთის დროშა ყირგიზეთი
* ლიბანის დროშა ლიბანი
* მალაიზიის დროშა მალაიზია
* მალდივის კუნძულების დროშა მალდივის კუნძულები
* ომანის დროშა ომანი
* პაკისტანის დროშა პაკისტანი
* პალესტინის დროშა პალესტინა
* კატარის დროშა კატარი
* საუდის არაბეთის დროშა საუდის არაბეთი
* სირიის დროშა სირია (შეუჩერდა წევრობა)
* ტაჯიკეთის დროშა ტაჯიკეთი
* თურქეთის დროშა თურქეთი
* თურქმენეთის დროშა თურქმენეთი
* არაბთა გაერთიანებული საამიროების დროშა აგს
* უზბეკეთის დროშა უზბეკეთი
* იემენის დროშა იემენი

### ევროპა

* ალბანეთის დროშა ალბანეთი

### სამხრეთი ამერიკა

* გაიანის დროშა გაიანა
* სურინამის დროშა სურინამი

პოზიციები
---------

1999 წელს ირანში ითო-ს წევრ სახელმწიფოთა საპარლამენტო გაერთიანება დაარსდა, რომლიც შტაბ-ბინაც თეირანში მდებარეობს. გაერთიანების წევრობის უფლება მხოლოდ ორგანიზაციის წევრ სახელმწიფოებს აქვთ.

### ინდოეთთან ურთიერთობა

ისლამი ინდუიზმის შემდეგ მეორე უდიდესი რელიგიაა ინდოეთში. ქვეყანაში მუსლიმა პროცენტული რაოდენობა 15%-ს შეადგენს, რითაც მუსლიმური უმრავლესობის ქვეყნების შემდეგ ამ მონაცემით ინდოეთი მსოფლიოში პირველ ადგილს იკავებს. მიუხედავად ამისა, ინდოეთის ითო-ში გაწევრიანებას ხელს უშლის დაძაბული ურთიერთობა პაკისტანთან, რომელიც ორგანიზაციის ერთ-ერთი დამფუძნებელი ქვეყანაა. იმ ფაქტის საფუძველზე, რომ მსოფლიოში მუსლიმთა 11% ინდოეთში ცხოვრობს, ქვეყანა აქტიურად მოითხოვს ორგანიზაციაში გაწევრიანებას, თუმცა პაკისტანი ამის წინააღმდეგია.

სტრუქტურა
---------

ისლამური სამიტის 2016 წლის სესია სტამბოლში
ითო შედგება შემდეგი სტრუქტურებისგან:

### ისლამური სამიტი

ისლამური სამიტი ორგანიზაციის უმსხვილესი შეკრებაა, რომელსაც ითო-ს წევრი სახელმწიფოების მესვეურები ესწრებიან. შეკრება ყოველ სამ წელიწადში ერთხელ ტარდება. სამიტზე იღებენ პოლიტიკურ გადაწყვეტილებებს, იძლევიან მითითებებს ორგანიზაციის წესდებით გათვალისწინებული მიზნების განხორციელებისთვის და განიხილავენ წევრ ქვეყნებში არსებულ პრობლემებს.

### საგარეო საქმეთა ისლამური კონფერენცია

საგარეო საქმეთა ისლამური კონფერენცია ტარდება წელიწადში ერთხელ, რათა განიხილონ და ანგარიში წარადგინონ ისლამური სამიტის ფარგლებში მიღებული გადაწყვეტილებების აღსრულების შესახებ.

### გენერალური მდივანი

გენერალური მდივანი საგარეო საქმეთა საბჭოს მიერ ხუთი წლის ვადით ინიშნება. მდივანი წევრ სახელმწიფოთა მოქალაქეებს შორის ყველა სახელმწიფოსთვის თანაბარი შესაძლებლობის მინიჭების საფუძველზე, საქმიანობის, კომპეტენციის და გამოცდილების გათვალისწინებით ირჩევა.

### მუდმივი სამდივნო

მუდმივი სამდივნო ორგანიზაციის აღმასრულებელი ორგანოა, რომელიც საუდის არაბეთის ქალაქ ჯიდაში მდებარეობს. სამდივნოს ზემოთ ჩამოთვლილი სტრუქტურების გადაწყვეტილებათა აღსრულება ევალება.

რესურსები ინტერნეტში
--------------------

* ოფიციალური საიტი

სქოლიო
------

1. 1 2  About OIC. Oic-oci.org. Retrieved 7 November 2014.
2. ↑  Cairo Declaration on Human Rights in Islam, 5 August 1990, U.N. GAOR, World Conf. on Hum. Rts. 4th Sess. Agenda Item 5, U.N. Doc. A/CONF.157/PC/62/Add.18 (1993) [English translation]. University of Minnesota (5 August 1990). ციტირების თარიღი: 25 March 2011.
3. ↑  OIC Charter.  დაარქივებულია ორიგინალიდან — 11 სექტემბერი 2015. ციტირების თარიღი: 8 December 2015.
4. ↑  Alsharif, Asma.  (16 August 2012) Organization of Islamic Cooperation suspends Syria. ციტირების თარიღი: 16 February 2019
5. ↑  Religion Data - Population of Hindu / Muslim / Sikh / Christian - Census 2011 India. ციტირების თარიღი: 28 July 2017
6. ↑  „Muslim population growth slows". *The Hindu* (ინგლისური). ციტირების თარიღი: 28 July 2017.
7. ↑  „India has 72.8% Hindus, 18 to 20% Muslims, says 2011 census data on religion". *Firstpost* (ინგლისური). 26 August 2017. ციტირების თარიღი: 28 July 2017.
8. ↑  Chickrie, Raymond.  (23 January 2011) Eight Countries Seek OIC Membership. Caribbean Muslims.  დაარქივებულია ორიგინალიდან — 18 იანვარი 2012. ციტირების თარიღი: 29 November 2011.
9. ↑  'Pak will match India weapons'. *The Indian Express* (3 July 2005). ციტირების თარიღი: 29 November 2011.
10. ↑  Welcome to Organisation of Islamic Cooperation official website დაარქივებული 2013-06-24 საიტზე Wayback Machine.. Oic-oci.org. Retrieved 27 September 2013.